its a gud thing hore o lebetse lebitso. ke sona seo re ntseng re se khalema. Enoke o hlahetse har’a batho ba khopo. O phetse molokong oa bosupa ho tloha ho Adama. Kahoo ho hlakile hore batho ba ne ba sa ntse ba atametse haholo bophelong bo phethahetseng boo Adama le Eva ba ileng ba bo lahla. Ke ka lebaka leo batho ba mehleng eo ba neng ba khona ho phela nako e telele hakana. Empa boitšoaro ba bona bo ne bo hlephile ’me ba se na kamano e ntle le Jehova. Bokhopo e ne e le kobo-anela. Leha ho le joalo, bo ne bo sa qale ka nako eo, bo ile ba hla ba qala khale ha Kaine a ne a bolaea Abele. E mong oa litloholo tsa Kaine o ile a qala ho ikhohomosa ’me a ba khopo le ho feta ntat’ae moholo Kaine! Molokong oa boraro lintho li ile tsa senyeha le ho feta. Batho ba ile ba qala ho ipiletsa lebitsong la Jehova, empa e se ka morero o motle oa ho mo rapela. Ba ne ba sebelisa lebitso la Molimo ka tsela e le hlomphollang le e le nyefolang.—Genese 4:8, 23-26.